Mati Diop

D **Mati Diop** (* 22. Juni 1982 z Paris) isch e franzesischi Reschiseeri, Draibuechautori, Kamerafrau un Schauspileri.

## Lääbe
D Mati Diop stammt us dr beriemte senegalesische Diop-Familie. Ire Vater Wasis Diop isch Musiker un Songwriter, wu mer fir e Mischig vu dr dradizionälle senegalesische Volksmusik mit dr modärne Popmusik un em Jazz chännt. Derzue isch si ne Nichte vum Filmmacher un Schauspiler Djibril Diop Mambéty. Dr Diop iri franzesisch Mueter isch Fotografi un Art-Diräkteri.

D Diop schafft as Schauspileri, u.&nbsp;a. fir dr Claire Denis, dr Antonio Campos un dr Matias Piñero. Si het au Churzfilm drillt, dodrunter d Dokumäntazion *A Thousand Suns*, wu vum Hauptdarsteller vu aim vu dr bekannteschte Film vu ire Unkel handelt , *Touki Bouki*. 2009 het si dr Churzfilm *Atlantiques* drillt.

De Langfilm *Atlantique*, wu dodruf basiert un wu si Reschy gfiert un s Draibuech gschribe het, het s im Rame vu dr Internazionale Filmfeschtspiil vu Cannes vor, wun er um di Guldeni Palme kunkerriert het. D Diop isch dodermit di erscht schwarz Reschiseeri im Wettbewärb vu Cannes gsii. Im Novämber 2019 isch si vum Brancheblatt *Variety* in d *10 Directors to Watch* ufgnuu wore. *Atlantique* isch vum Senegal as Bydrag fir d Oscarverleiig 2020 in dr Kategory *Beschte Internazionale Film* yygee un Mitti Dezämber 2019 vu dr Academy of Motion Picture Arts and Sciences uf d Shortlist in däre Kategory gsetzt wore.

Ändi Juni 2020 isch d Diop Mitglid vu dr Academy of Motion Picture Arts and Sciences wore. Ai Johr speter isch si in d Wettbewärbsjury vum 74. Filmfeschtiwäl vu Cannes gruefe wore.

Anne 2024 het si fir ire Dokumäntarfilm *Dahomey* dr Guldeni Bär vu dr 74.&nbsp;Berlinale gwunne.

## Uusglääseni Filmografy
* 2008: *35 Rum* (as Schauspileri)
* 2009: *Atlantiques* (Churzfilm, Reschy, Draibuech un Kamera)
* 2011: *Sleepwalkers* (au Kamera)
* 2011: *Snow Canon* (Churzfilm, Reschy un Draibuech)
* 2012: *Simon Killer* (as Schauspileri)
* 2013: *Mille soleils* (Dokumäntarfilm, Reschy un Kamera)
* 2014: *L for Leisure L* (as Schauspileri)
* 2014: *Fort Buchanan* (as Schauspileri)
* 2016: *Hermia & Helena* (as Schauspileri)
* 2019: *Atlantique* (Reschy un Draibuech)
* 2022: *Avec amour et acharnement* (*Mit Liebe und Entschlossenheit*, as Schauspileri)
* 2024: *Dahomey* (Dokumäntarfilm, Reschy un Draibuech)

## Uusglääseni Uuszaichnige
**Camerimage**
* 2019: Nominierig fir s *Bescht Reschydebüt* (Atlantique)

**Black Reel Award**
* 2020: Nominierig as *Beschte internazionale Film* (Atlantique)
* 2020: Nominierig fir di *Bescht Reschy* (Atlantique)
* 2020: Nominierig fir d *Noowugsreschy* (Atlantique)
* 2020: Nominierig fir s *Bescht Draibuechdebüt* (Atlantique)

**Directors Guild of America Award**
* 2020: Nominierig fir s *Bescht Reschsydebüt* (Atlantique)

**Europäische Filmbryys**
* 2019: Nominierig as *Europäischi Entdeckig* fir dr Prix FIPRESCI (Atlantique)

**[[Internationale Filmfestspiele Berlin|Internazionali Filmfeschtspil Berlin]]**
* 2024: Guldine Bär (Dahomey)

**[[Internationale Filmfestspiele von Cannes|Internazoinali Filmfeschtspil vu Cannes]]**
* 2019: Nominierig fir di Guldeni Palme (Atlantique)
* 2019: Uuszaichnig mit em Große Bryys vu dr Jury (Atlantique)

**London Film Festival**
* 2019: Uuszaichnig mit em Sutherland Award im First Feature Competition (Atlantique)

**[[Internationale Filmfestspiele von Venedig|Internazionali Filmfeschtspil vu Venedig]]**
* 2011: Nominierig fir dr Queer Lion (Snow Canon)

**New York Film Critics Circle Award**
* 2019: Uuszaichnig as *Beschts Erschtlingswärch* (Atlantique)

**Palm Springs International Film Festival**
* 2020: Nominierig as *Beschte främdsprochige Film* fir dr FIPRESCI-Bryys (Atlantique)

**Prix Lumières**
* 2020: Nominierig as *Beschte Debütfilm* (Atlantique)

**Rotterdam International Film Festival**
* 2010:	Uuszaichnig mit em Tiger Award for Short Film (Atlantiques)
* 2012:	Uuszaichnig mit em Tiger Award for Short Film (Big in Vietnam)

## Weblink

* 
* 

## Fueßnote